съответната фамилия превозни средства по WLTP i;
 δз,i
 е равно на 0, ако липсва Dei
 , а в противен случай е равно на 1;
 N
 е броят на фамилиите превозни средства по WLTP, за които е отговорен даден производител.
 Член 7
 Изменения на Регламент (ЕС) No 293/2012
 Регламент (ЕС) No 293/2012 се изменя, както следва:
 1)
 в член 4 се добавя следният параграф 10:
 „10. По отношение на излизащите от производство превозни средства, регистрирани през 2020 или през 2021 г., стойностите на CO2 на базата на WLTP, които следва да се припишат на въпросните превозни средства за целите на изчисляването на средните специфични емисии, трябва да бъдат определените в съответствие с член 4, параграф 2 от Регламент за изпълнение (ЕС) 2017/1152 на Комисията (*1).
 (*1) Регламент за изпълнение (ЕС) 2017/1152 на Комисията от 2 юни 2017 г. за създаване на методика за определяне на корелационните параметри, необходими за отразяване на промяната в регулаторната процедура за изпитване по отношение на леки търговски превозни средства и за изменение на Регламент за изпълнение (ЕС) No 293/2012 на Комисията (ОВ L 175, 7.7.2017 г., стр. 664).“;"
 2)
 член 6 се заменя със следното:
 „Член 6
 Подготвяне на данните от държавите членки
 При попълването на подробните данни от наблюдението държавите членки следва да включват:
 а)
 за всяко превозно средство, оборудвано с новаторски технологии, специфичните емисии на CO2, без да бъде вземано под внимание намалението на емисиите на CO2 поради използването на новаторски технологии, одобрено в съответствие с член 12 от Регламент (ЕО) No 510/2011;
 б)
 за всяко превозно средство, показателя за отклонение и проверочния показател, определени в съответствие с точка 3.2.8 от приложение I към Регламент за изпълнение (ЕС) 2017/1152.
 Независимо от подробните данни, посочени в част А от приложение II към Регламент (ЕС) No 510/2011, по отношение на данните, обект на наблюдение до 31 декември 2017 г., освен вече изискваните в посочената част параметри държавата членка трябва да докладва само показателя за отклонение и проверочния показател, посочени в буква б) от настоящия член. От 1 януари 2018 г. всички подробни данни, посочени в част А от приложение II към Регламент (ЕС) No 510/2011, трябва да бъдат наблюдавани и да се докладват във форматите, определени в част В от приложение II към Регламент (ЕС) No 510/2011.“;
 3)
 член 7 се заличава;
 4)
 член 10 се изменя, както следва:
 а)
 в параграф 1 последната алинея се заличава;
 б)
 параграфи 3 и 4 се заличават;
 5)
 член 10б се заменя със следното:
 „Член 10б
 Изготвяне на набора от предварителни данни
 1. Наборът от предварителни данни, който трябва да се съобщава на производителя в съответствие с член 8, параграф 4, втора алинея от Регламент (ЕС) No 510/2011, включва записите, които въз основа на името на производителя и идентификационния номер на превозното средство могат да бъдат приписани на посочения производител.
 Централният регистър, посочен в член 8, параграф 4, първа алинея от Регламент (ЕС) No 510/2011, не включва данни за идентификационните номера на превозни средства.
 2. Обработката на идентификационните номера на превозните средства не трябва да включва обработка на никакви